Diari Oficial de la Generalitat Valenciana


Sumari del DOGV 8210, del 11-01-2018 (2017/11726)

RESOLUCIÓ de 16 d'octubre de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 25/17-EAE Guardamar de la Safor i 38/17-EAE Segorbe.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11607


Data del document
:   16-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 16 d'octubre de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 25/17-EAE Guardamar de la Safor i 38/17-EAE Segorbe. [2017/11061]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 25/17-EAE Guardamar de la Safor i 38/17-EAE Segorbe.  
  
«Informe ambiental i territorial estratègic  
Tràmit: avaluació ambiental de la modificació puntual núm. 7 del PGOU.  
Promotor: Ajuntament de Guardamar de la Safor.  
Autoritat substantiva: Ajuntament de Guardamar de la Safor i CTU de València.  
Localització: terme municipal de Guardamar de la Safor (València).  
  
Expedient: 25-17-EAE.  
  
La Comissió d'Avaluació Ambiental, en la sessió celebrada el 28 de setembre de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual número 7 del Pla general d'ordenació urbana (PGOU) de Guardamar de la Safor, en els termes següents:  
En data 4 d'abril de 2017 es va registrar l'entrada en el Servei d'Avaluació Ambiental Estratègica de la sol·licitud d'inici de l'avaluació ambiental de l'expedient de modificació puntual núm. 7 del PGOU Guardamar de la Safor (València), en els termes previstos en la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
1. Documentació aportada  
El Servei Territorial d'Urbanisme de València, remet una còpia digital de l'expedient de modificació puntual núm. 7 del PGOU de Guardamar de la Safor, i sol·licita l'inici del procediment d'avaluació ambiental d'aquesta.  
La documentació presentada, únicament en format digital, de data de redacció setembre de 2016, inclou:  
- Document 1: document inicial estratègic (DIE).  
- Document 2: esborrany de la modificació puntual núm. 7 del PGOU de Guardamar de la Safor.  
  
2. Model territorial vigent  
2.1. Informació territorial. El municipi de Guardamar de la Safor pertany a la comarca de la Safor, està situat a la província de València i dista 74,3 quilòmetres de la capital provincial. Comprén una superfície d'1,10 km² i la població, a 1 de gener de 2016, és de 490 habitants (dada INE). Limita pel nord amb Daimús, per l'est amb el mar Mediterrani, pel sud amb Bellreguard, Miramar i per l'oest i sud-oest amb Gandia.  
Travessa el terme municipal, a l'oest del nucli urbà, la carretera CV-670, de titularitat de la Diputació de València, que connecta el nord amb els nuclis de Gandia i Daimús, i el sud amb Miramar i amb Bellreguard a través de la CV-673.  
2.2. Planejament vigent. El planejament municipal vigent consisteix en el Pla general d'ordenació urbana (PGOU) aprovat definitivament per resolució de la Comissió Territorial d'Urbanisme de València l'11 de març 2005. Aquest document va ser sotmés a avaluació d'impacte ambiental (expedient 343-2002-AIA) i es va emetre declaració d'impacte ambiental (DIA) l'11.11.2003.  
  
3. Descripció de la proposta de modificació puntual  
3.1. Objectiu i justificació. La modificació puntual núm. 7 del PGOU de Guardamar de la Safor proposa un doble objectiu:  
- Per una banda, es pretén ampliar la xarxa viària PRV-4 carril bici-vianants, que actualment té una amplària de 3 metres, fins als 9 metres totals de secció, per qüestions de seguretat, ja que actualment conviu el trànsit de vianants amb el de ciclistes; per a això s'introdueix en la norma 38 del PGOU, que regula la xarxa primària del sistema viari, el punt 3 que descriu la secció constructiva del PRV-4.  
  
- D'altra banda, es proposa modificar l'ús d'una parcel·la d'equipament comunitari docent PED, situada en sòl no urbanitzable, passar-la a ús dotacional múltiple on es puguen incloure l'ús educatiu-cultural, recreatiu-esportiu, assistencial, administratiu i infraestructures-serveis urbans. Per a això es manté el caràcter de xarxa primària, es modifica la redacció de la norma 19 del PGOU que regula la parcel·la, i s'estableix la possibilitat d'implantar tots els usos descrits i unes condicions d'edificació determinades. Es proposa aquesta modificació perquè és impossible ampliar la parcel·la per a adaptar la superfície als requeriments del Decret 104/2014, de 4 de juliol, pel qual s'aprova la norma tècnica en matèria de reserves dotacionals educatives, perquè confina per 3 dels seus costats amb altres termes municipals.  
  
  
3.2. Àmbit  
- La xarxa viària PRV-4 carril bici-vianants, es localitza adjacent a la xarxa viària PRV-2 Camí de la Mar, en el tram que aquesta discorre per sòl no urbanitzable, entre la rotonda d'accés al nucli urbà i el sector residencial baixa densitat-platja; té una longitud aproximada de 650 m.  
- La parcel·la dotacional educativa de 2.700 m², classificada com a sòl no urbanitzable, comprén parcel·la rústica que confina al nord amb el carrer del Barranc, i la resta dels seus límits confinen amb el límit del terme municipal, amb Miramar i Bellreguard.  
3.3. Alternatives. Vist l'objectiu de la modificació, no es proposen alternatives.  
  
4. Consultes efectuades  
Per part d'aquesta direcció general, com a òrgan ambiental, i d'acord amb el que disposa l'article 51.1 de la LOTUP, la documentació presentada s'ha sotmés a consulta a les administracions següents perquè, si ho estimen oportú, formulen suggeriments:  
  
Data de consulta Data d'informe Administració pública consultada  
- 19.06.2017 Direcció Territorial d'Habitatge, Obres Públiques i Vertebració del Territori. Servei Territorial d'Urbanisme de València. STU.  
04.05.2017 22.09.2017 Conselleria d'Habitatge, Obres Públiques i Vertebració del Territori. Subdirecció General d'Ordenació del Territori i Paisatge. PAISATGE.  
04.05.2017 01.06.2017 Conselleria d'Habitatge, Obres Públiques i Vertebració del Territori. Subdirecció General d'Ordenació del Territori i Paisatge.   
PATRICOVA  
04.05.2017 € Conselleria d'Habitatge, Obres Públiques i Vertebració del Territori. Subdirecció General de Mobilitat.  
04.05.2017 07.07.2017 Conselleria d'Educació, Investigació, Cultura i Esport. Infraestructures educatives.  
  
  
Els informes rebuts es publiquen en la web www.agroambient.gva.es/va/inicio, on se'n pot consultar el contingut integre.  
  
5. Identificació i valoració de possibles efectes sobre el medi ambient  
D'acord amb el que estableix l'article 46.3 de la LOTUP, l'òrgan ambiental i territorial ha de determinar, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, amb prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
5.1. Paisatge. De conformitat amb el que estableix l'article 6 de la Llei 5/2014, LOTUP, el paisatge s'ha d'integrar en totes les polítiques sectorials que incidisquen en aquest i, en concret, en la planificació territorial i urbanística, actuant com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
  
El Servei d'Infraestructura Verda i Paisatge, el 22 de setembre de 2017, informa que «no es considera necessària la redacció d'un instrument de paisatge per a aquesta modificació puntual. En tot cas, i de conformitat amb el que estableixen els apartats 2.m i 3 de l'article 5 de la LOTUP, el vial carril-bici de vianants Camí de la Mar PRV-4 quedarà integrat en la infraestructura verda municipal amb l'aprovació de l'instrument de planejament que es tramita».  
5.2. Risc d'inundació. PATRICOVA. El Servei d'Ordenació del Territori, l'1 de juny de 2017, informa que la modificació «està parcialment afectada per risc d'inundació i és compatible amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA)».  
  
De les 2 modificacions previstes:  
- L'ampliació d'usos en la parcel·la dotacional educativa no es troba afectada per perillositat d'inundació i, en conseqüència, no suposa cap increment del risc d'inundació, i és compatible amb la normativa del PATRICOVA.  
- A l'ampliació del carril bici de vianants, com que es tracta d'una infraestructura, li és aplicable l'article 21 de la normativa del PATRICOVA, en el qual s'estableix que qualsevol element superficial que se situe en una zona inundable a una cota superior a 30 cm no ha de provocar un increment del risc d'inundació en els usos urbans actuals o planificats, per la qual cosa, segons indica l'informe, «s'han de mantindre les cotes actuals, i evitar així la sobreelevació de la plataforma actual».  
  
- Així mateix, en l'apartat 4 de l'article 21 s'estableixen les condicions mínimes que s'han de considerar en les obres de drenatge transversal.  
L'informe conclou que «la modificació puntual núm. 7 del PGOU de Guardamar de la Safor està afectada per perillositat d'inundació, pel que fa a l'actuació d'ampliació del carril bici-vianants; i és compatible amb la normativa del PATRICOVA, sempre que s'incorpore en aquesta la necessitat de considerar les condicions d'adequació de les infraestructures previstes en l'article 21».  
5.3. Urbanisme. El 19 de juny de 2017, el Servei Territorial d'Urbanisme de València informa que «a causa de l'escassa envergadura superficial de la modificació proposada, i atés que suposa una millora de la seguretat viària i de la mobilitat no motoritzada, es considera que de la modificació proposada no es derivaran efectes significatius sobre el medi ambient des de la visió de les competències urbanístiques d'aquest Servei».  
Respecte a la substitució de l'ús educatiu pel dotacional múltiple en la parcel·la PED, es recorda que si la parcel·la no està pendent de gestió, s'ha de definir el seu ús d'entre la resta dels enumerats en l'annex IV.I.2 de la LOTUP.  
5.4. Infraestructures educatives. El 7 de juliol de 2017, el Servei d'Infraestructures Educatives informa que l'ordenació proposada és parcialment incompatible amb la legislació sectorial vigent en matèria educativa; així mateix, el planejament municipal vigent no ha sigut informat per aquest servei «per la qual cosa, mentre no es tinga la documentació necessària per a valorar l'escolarització de tot el municipi, s'ha de mantindre la qualificació exclusiva d'equipament docent, sense ampliar més usos en la parcel·la objecte d'estudi».  
L'informe mencionat sol·licita, a més:  
- Que es considere classificar la parcel·la educativa com a sòl urbà.  
- Que es tinguen en compte els paràmetres urbanístics establits en el Decret 104/2014, de 4 de juliol, pel qual s'aprova la norma tècnica en matèria de reserves dotacionals educatives.  
5.5. Anàlisi i valoració  
Es proposa modificar el PGOU del municipi amb el doble objectiu d'ampliar la secció del vial PRV-4 per a compatibilitzar en condicions de seguretat el seu doble ús de vianants i ciclistes, i ampliar l'ús de la parcel·la dotacional educativa a altres usos dotacionals, davant de la impossibilitat d'ampliació per a ús educatiu, i poder implantar legalment altres usos dotacionals.  
- Diagnòstic de la situació actual del medi  
El municipi es localitza en una plana al·luvial. La modificació comprén terrenys de topografia exclusivament plana, en un àmbit territorial de sòls fonamentalment d'arena i fang amb capacitat d'ús elevada classe B, que permeten un ús agrícola intensiu, i els espais de vegetació natural són pràcticament inexistents en l'àmbit mencionat. Els cultius predominants en el terme municipal són els cítrics, cultiu que caracteritza significativament el seu paisatge.  
- Alternativa plantejada en el document inicial estratègic  
l'informe ambiental i territorial estratègic (IATE) s'efectua segons la informació continguda en el document inicial estratègic presentat, redactat el setembre de 2016, i en els informes sectorials emesos.  
  
- Aspectes fonamentals de la modificació puntual  
La proposta se centra en el disseny d'una secció viària nova per a la PRV-4, que passa dels 3 metres actuals a 9 metres, amb l'estructura següent:  
L'ampliació que es durà a terme sobre el sòl no urbanitzable protegit agrícola contigu, afectarà tancaments de parcel·la, alguns camps abandonats i l'espai de reculada de la vegetació, majoritàriament cítrics, i afectarà alguna filera d'arbratge.  
La superfície actual de la PRV-4 és de 1.950 m², i es proposa una ampliació de 5.850 m², així la reducció de l'SNU de protecció agrícola és de 3.900 m², la qual cosa suposa un 0,62 % del total del sòl protegit esmentat.  
- Anàlisi i valoració de la proposta. Una vegada analitzada l'alternativa proposada tenint en compte la documentació presentada i els informes emesos, s'observa que la proposta de modificació puntual formula dues modificacions:  
1. Ampliació del carril bici-vianants.  
2. Ampliació dels possibles usos de la parcel·la dotacional educativa.  
Es valora positivament la voluntat de millorar la funcionalitat de la via PRV-4 amb l'ampliació, separació de la circulació de vianants de la dels ciclistes i la renovació de les instal·lacions d'enllumenat i mobiliari. Vista la magnitud de l'actuació, 650 m de longitud i 3.900 m² de superfície, que afecta, únicament, terrenys incultes o plantacions de cítrics, l'actuació proposada no presenta altres efectes ambientals significatius més que els derivats de l'increment del risc d'inundabilitat, risc esmenable sempre que l'execució de les obres s'adeqüe al contingut de l'article 21 de la normativa del PATRICOVA. Segons s'indica en l'informe de data 01.06.2017 del Servei d'Ordenació del Territori, «el compliment dels requisits mencionats no donarà lloc a l'elaboració d'un estudi d'inundabilitat, pel fet que la seua incidència sobre la perillositat d'inundació seria insignificant i el risc d'inundació no es veuria afectat, a excepció del produït sobre la infraestructura».  
  
No obstant això, per a reduir el segellament de sòl no urbanitzable de protecció agrícola al mínim indispensable, s'ha de reconsiderar el disseny de la secció constructiva proposada, integrar així la zona enjardinada en la banda de la mitjana, de manera que s'optimitze l'àmbit d'ombra de l'arbratge proposat. L'amplària de la senda de vianants es pot ajustar a l'amplària mínima prevista per la LOTUP per a les zones de nou desenvolupament, que és de 2 metres. Així mateix, els paviments han de pensar solucions de drenatge sostenible.  
La modificació d'usos de la parcel·la dotacional educativa PED, no comporta cap afecció ambiental.  
Es conclou que, tenint en compte la valoració efectuada, l'alternativa proposada no pot tindre incidència significativa en el model territorial del municipi, no pot produir increment significatiu en el consum de recursos, no suposa afecció sobre elements del patrimoni natural ni sobre el patrimoni cultural i l'afecció per risc d'inundació es pot esquivar si s'adopten les mesures indicades en la normativa del PATRICOVA.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual núm. 7 del Pla general d'ordenació urbana de Guardamar de la Safor, no influeix en altres plans o programes, no incideix en el model territorial vigent en el municipi, no afecta elements del patrimoni natural ni del patrimoni cultural, incideix sobre l'àmbit de sòl no urbanitzable del municipi i queda l'afecció parcial per risc d'inundació que s'esmena adoptant les mesures establides en la normativa del PATRICOVA.  
Per la qual cosa, tenint en consideració els informes emesos i l'avaluació efectuada, es pot concloure que el procediment simplificat d'avaluació ambiental és suficient per a determinar que la proposta de modificació puntual núm. 7 del PGOU de Guardamar de la Safor (València) no presenta efectes significatius sobre el medi ambient.  
D'acord amb el que s'ha exposat, es resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 7 del PGOU de Guardamar de la Safor (València), d'acord amb els criteris de l'annex VIII de la LOTUP, perquè no té efectes significatius sobre el medi ambient, i correspon continuar la tramitació d'aquesta d'acord amb la normativa sectorial.  
Prèviament a l'aprovació definitiva:  
1. S'ha d'obtindre un informe de la Conselleria d'Educació, Investigació, Cultura i Esport, pel que fa a la modificació d'usos de la parcel·la dotacional educativa.  
2. El document de planejament ha de tindre en compte les consideracions de caràcter urbanístic efectuades en l'informe de l'STU de 19.06.2017.  
Segons estableix l'article 51.7 de la LOTUP, l'informe ambiental i territorial estratègic perd la vigència i cessa en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació de la modificació puntual núm. 7 del PGOU de Guardamar de la Safor (València) en el termini màxim de quatre anys des de la publicació. En aquest cas, el promotor ha d'iniciar novament el procediment d'avaluació ambiental i territorial estratègica d'aquesta.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista de tot l'anterior, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 7 del PGOU de Guardamar de la Safor, perquè considera que no té efectes significatius en el medi ambient, amb el compliment de les determinacions que s'inclouen en l'informe esmentat.  
Cal notificar als interessats que contra la present resolució, com que no és un acte definitiu en via administrativa, no es pot interposar cap recurs, cosa que no és inconvenient perquè es puguen utilitzar els mitjans de defensa que estimen pertinents en el seu dret.  
Cosa que se us notifica per al vostre coneixement i als efectes oportuns.  
Així mateix, se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, d'acord amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 d'octubre de 2017.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Tràmit: avaluació ambiental de la modificació puntual núm. 34 del Pla general.  
Promotor: Ajuntament de Segorbe.  
Autoritat substantiva: Comissió Territorial d'Urbanisme.  
Localització: Segorbe (Castelló).  
Expedient: 38/8524-HGU.  
  
La Comissió d'Avaluació Ambiental, en la sessió celebrada el 28 de setembre de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 34 del Pla general de Segorbe, en els termes següents:  
  
A) Documentació aportada  
En data 30 de juny de 2017 es va registrar l'entrada, en el Servei d'Avaluació Ambiental Estratègica de la Subdirecció General d'Avaluació Ambiental, de la sol·licitud de l'Ajuntament de Segorbe, remesa pel Servei Territorial d'Urbanisme de Castelló, per a iniciar el procés d'avaluació ambiental i territorial estratègica de la modificació puntual núm. 34 del Pla general de Segorbe.  
La sol·licitud s'acompanya del document inicial estratègic i de l'esborrany de la modificació. La documentació aportada, en format imprés i digital, és conforme amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
B) Planejament vigent  
Segorbe té el Pla general d'ordenació urbana (PGOU) aprovat definitivament en data 19 de novembre de 1990, després d'efectuar-se successives modificacions.  
En data 18 de febrer de 2011 l'Ajuntament de Segorbe presenta el document d'inici per a la tramitació ambiental de la revisió del Pla general, i s'emet el document de referència en data 27 de juny de 2013 (expedient 22/0820-DRB).  
El 21 de maig de 2015 es comunica a l'Ajuntament la data de caducitat del document de referència i, finalment, l'11 d'abril de 2017, la Direcció General de Medi Natural i Avaluació Ambiental resol declarar la caducitat del document de referència del Pla general del terme municipal de Segorbe i ordenar l'arxivament de les actuacions referents a l'expedient d'avaluació ambiental estratègica en relació amb el Pla general d'aquest municipi.  
Com a antecedents a aquesta modificació, cal indicar que l'11 de març de 2004 la Comissió Territorial d'Urbanisme (CTU) aprova definitivament el Pla especial d'ús dotacional de serveis educatius.  
  
  
C) Modificació puntual núm. 34, Pla general de Segorbe: objectiu i justificació  
Tal com s'arreplega en la documentació aportada, l'Institut d'Educació Secundària (IES) Alto Palancia, ubicat al sud del nucli urbà, en la partida de Moratilla, arrenda la parcel·la núm. 229 del polígon 8 del sòl rústic, amb una superfície de 2.679 m², adjacent a l'institut, per a usar-la com a camp de pràctiques agrícoles, dins del programa educatiu, en què es localitzen els hivernacles.  
La parcel·la núm. 229 mencionada està classificada com a sòl no urbanitzable protegit d'ús agrícola (SNUP). L'article 149 del PGOU, i sobretot l'article 151, per al sòl no urbanitzable d'àrees subjectes a protecció agrícola, com és el cas, permet els usos inclosos en l'ús global agrícola, entre els quals estan les instal·lacions d'hivernacles.  
  
L'objecte de la modificació és la qualificació de 2.679 m² de sòl dotacional - serveis educatius en l'SNU de protecció agrícola per a permetre l'ampliació del sòl dotacional de l'IES Alto Palancia amb la parcel·la núm. 229 per a regularitzar la situació actual, mantenint l'ús que actualment es desenvolupa en la parcel·la mencionada, és a dir, la pràctica agrícola amb fi educatiu, i conservant els hivernacles actualment existents en els terrenys mencionats.  
Es justifica la qualificació proposada de la parcel·la núm. 229 tant per la ubicació respecte a l'institut com perquè en aquesta es troben les instal·lacions necessàries (hivernacles), ja en funcionament, per a l'ús agrícola i educacional.  
  
D) Característiques de la modificació núm. 34 del PG de Segorbe  
D.1. Àmbit de l'actuació  
L'àmbit territorial de l'ampliació de la dotació educativa afecta una superfície de 2.679 m² de la parcel·la 229 polígon 8 del sòl rústic que confina pel nord amb el sòl dotacional serveis educatius de l'actual IES Alto Palancia.  
  
D.2. Paràmetres urbanístics de la modificació  
Classificació: sòl no urbanitzable  
Qualificació: dotacional educatiu  
Ordenances específiques: es mantenen les mateixes que el Pla general d'ordenació urbana de Segorbe empra per a aquest tipus de sòls:  
- Edificabilitat neta: 1 m² sostre/m² parcel·la  
- Ocupació: 50 % de la superfície de la parcel·la  
- Altura d'edificació: 12 m, altura màxima de cornisa  
- Separació de límits: no es requereix  
  
D.3. Viabilitat de la modificació  
Per a procedir amb la modificació, els serveis urbans necessaris són els que estan ja implantats en l'àmbit actual, a causa de l'ús dotacional agrícola existent i en funcionament en la parcel·la mencionada, per la qual cosa no es requereix el desenvolupament de serveis nous.  
En l'actualitat, la totalitat del terreny afectat pertany a una única propietat, cosa que facilita la gestió del desenvolupament i consecució final.  
  
D.4. Efectes previsibles de la modificació sobre el medi ambient  
El document inicial estratègic (DIE) considera que per la localització de la parcel·la núm. 229, adjacent al sòl dotacional de l'institut, i pel manteniment de l'ús, de pràctiques de les activitats agrícoles, no es pot derivar efecte significatiu sobre el medi ambient i els elements estratègics del territori.  
  
E) Consultes  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les administracions públiques afectades següents:  
  
Administració pública consultada Consulta Informe  
Servei Territorial d'Urbanisme de Castelló 30.06.2017  
Cons. d'Habitatge - SDG Ordenació Territori i Paisatge - Serv. Ordenació del Territori (PATRICOVA) 14.07.2017 26.09.2017  
Cons. d'Habitatge - SDG Ordenació Territori i Paisatge - Serv. Infraestructura Verda i Paisatge (PAISATGE) 14.07.2017 27.09.2017  
Cons. EICE - SDG d'Infraestructures Educatives 14.07.2017   
  
  
  
F) Identificació i valoració de possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial ha de determinar, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
La modificació proposada afecta el sòl no urbanitzable de protecció agrícola en un àmbit xicotet que confina amb el sòl dotacional serveis educatius que correspon a l'Institut d'Educació Secundària Alto Palancia.  
En concret, l'ampliació pretesa de sòl dotacional s'efectua sobre la parcel·la 229 del polígon 8 de l'SNU de protecció agrícola, amb una superfície de 2.679 m² en què ja es duen a terme activitats agrícoles de caràcter educacional i forma part del cicle educatiu. L'ús actual, per tant, és compatible amb la classificació del sòl en la parcel·la mencionada.  
  
Al nord del sòl dotacional -serveis educatius vigent de l'IES Alto Palancia, discorre el llit del Barranco Hondo, que està soterrat en la part contigua a l'IES. Tal com reflecteix la cartografia del PATRICOVA, la vora nord de la parcel·la actualment ocupada per l'IES Alto Palancia està afectada per risc de perillositat geomorfològica, derivat del Barranco Hondo. No obstant això, la parcel·la 229 amb què es pretén ampliar el sòl dotacional, no queda afectada pel risc mencionat.  
L'àmbit de l'ampliació proposada no afecta el sòl forestal, no queda afectat per cap espai natural protegit ni per espais de la Xarxa Natura 2000, i tampoc afecta el patrimoni cultural.  
Es rep informe del Servei d'Ordenació del Territori en data 26 de setembre de 2017, en matèria de risc d'inundació, en el qual s'indica que, tenint en compte les cartografies d'inundabilitat aplicables, l'actuació proposada no està afectada per risc d'inundació.  
  
El Servei d'Infraestructura Verda i Paisatge, en l'informe rebut en data 27 de setembre de 2017, efectua una sèrie de consideracions de les quals extraiem les següents:  
- Cal considerar la modificació proposada compatible amb el paisatge, sempre que es preserve l'ús agrícola en la parcel·la objecte de la modificació.  
- Per a això, les condicions urbanístiques aplicables a la parcel·la no poden ser les aplicables amb caràcter general als sòls dotacionals educatius, en els quals es permet una edificació i ocupació de parcel·la incompatibles amb la preservació del caràcter agrícola de l'àmbit, i es considera necessària la modificació de les ordenances específiques proposades en l'àmbit, de manera que es preserve d'edificació i urbanització.  
La modificació té com a objectiu l'ampliació de sòl dotacional - serveis educatius de l'actual IES Alto Palancia amb la incorporació de la parcel·la 229, en la qual es duen a terme les activitats formatives en matèria agrícola de l'institut, amb intenció de regularitzar l'ús mencionat i mantindre'l, considerant que és un àmbit d'extensió reduïda, no suposa un canvi en el model territorial ni increment en el consum de recursos, ni afecta el patrimoni cultural i natural, per la qual cosa es considera que no pot tindre efectes significatius sobre el medi ambient.  
  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Una vegada analitzada la proposta de modificació puntual núm. 34 del Pla general de Segorbe, cal considerar que l'actuació mencionada quedaria emmarcada en l'article 46.3 de la LOTUP perquè es considera que es tracta d'una modificació menuda del Pla general.  
Per això, segons estableix l'article 51.2.b de la LOTUP, i considerant, d'acord amb els criteris de l'annex VIII de la llei mencionada, que la proposta de modificació puntual núm. 34 del Pla general de Segorbe no té incidència significativa en el model territorial d'aquest municipi, ja que incideix sobre la vora del sòl dotacional vigent, no suposa increment significatiu en el consum de recursos, no suposa afecció sobre elements del patrimoni natural i cultural i, havent tingut en compte les consultes efectuades, es pot concloure que el procediment d'avaluació ambiental simplificat és suficient per a determinar que la proposta de la modificació puntual núm. 34 del Pla general de Segorbe no pot presentar efectes significatius sobre el medi ambient d'acord amb les determinacions que s'assenyalen més avant.  
  
D'acord amb el que s'ha exposat, es resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 34 del Pla general de Segorbe, d'acord amb els criteris de l'annex VIII de la LOTUP, perquè no té efectes significatius sobre el medi ambient, i correspon continuar la tramitació de la modificació del pla d'acord amb la normativa sectorial, amb el compliment de les determinacions següents:  
1. En la normativa urbanística de la modificació puntual núm. 34 del Pla general de Segorbe s'ha d'incloure que les ordenances específiques per al sòl no urbanitzable dotacional educatiu en l'àmbit d'aquesta proposta, és a dir, a la parcel·la 229 del polígon 8, amb una superfície de 2.769 m², només s'ha de permetre l'ús d'activitats agrícoles de caràcter educacional, i aquest àmbit ha d'estar preservat d'edificació i urbanització.  
2. Amb caràcter previ a l'aprovació de la modificació puntual núm. 34 del Pla general de Segorbe ha de sol·licitar informe del Servei d'Infraestructures, en matèria educativa.  
Segons estableix l'article 51.7 de la LOTUP, l'informe ambiental i territorial estratègic perd la vigència i cessa en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació de la modificació en el termini màxim de quatre anys des de la publicació. En aquest cas, el promotor ha d'iniciar novament el procediment d'avaluació ambiental i territorial estratègica simplificat de la modificació.  
  
  
  
ANNEX  
Plans: planejament vigent - modificació PG núm. 34  
  
  
Imatge núm. 1: planejament vigent PGOU 1990  
  
  
  
  
Imatge núm. 2: ampliació proposada per la modificació   
núm. 34 PG Segorbe  
  
  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista de tot l'anterior, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 34 del Pla general de Segorbe, perquè considera que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Cal notificar als interessats que contra aquesta resolució, com que no és un acte definitiu en via administrativa, no es pot interposar cap recurs, cosa que no és inconvenient perquè es puguen utilitzar els mitjans de defensa que estimen pertinents en el seu dret.  
Cosa que se us notifica per al vostre coneixement i als efectes oportuns.  
Així mateix, se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, d'acord amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 d'octubre de 2017.- El secretari de la Comissió d'Avaluació Ambiental: José del Valle Arocas.»  
  
València, 16 d'octubre de 2017.- El director general de Medi Natural i d'Avaluació Ambiental: Antoni Marzo i Pastor.